Gustav Hermann Göhl

Gustav Hermann GÖHL (göl) (naskiĝis la  en Mitteloderwitz, mortis la  en Neugersdorf) estis germano, d-ro, prof., studkonsilisto (Studienrat), reallernejestro kaj gramatikisto de Esperanto.

Göhl studis teologion, germanistikon kaj modernajn lingvojn. Esperantisto de 1908. Grupestro en Riesa kaj poste en Neugersdorf (ambaŭ en Saksio). Delegito de Universala Esperanto-Asocio (UEA) de 1912 ĝis 1931. Prezidanto de Akademia Esperanto-Ligo de 1922 ĝis 1926. Membro de la Lingva Komitato de 1929.

Verkisto de lernolibroj por germanlingvanoj, kunlaboranto de multaj gazetoj, precipe de Germana Esperantisto, por kiu li redaktis dek jarojn la gramatikajn ekzercojn. Ili estis la bazo por lia plej grava verko, detala gramatiko de Esperanto (Germana-esperanta). Pri ĝi li laboris seninterrompe 8 jarojn. Ĝiajn lastajn foliojn li finis malmultajn tagojn antaŭ sia morto, ĝi aperis postmorte en 1932 kaj estis senŝanĝe represita en Berlino en 1973 kaj en 1989. Ĝis la apero de la Esperanto-Grammatik de Dirk Willkommen en 2001 ĝi restis la plej detala kaj grava german-lingva referenc-verko gramatika de Esperanto. Max Butin skribis en sia recenzo en Heroldo de Esperanto, (n-ro 30 (683), p. 4 de 31 julio 1932): "[la verko etendiĝas] alten super ĉiuj nun ekzistantaj germanaj Esperanto-instruiloj ... Göhl eble pli profunde penetris en la puran kernon de Esperanto ol iu antaŭ li, kaj li pruvas, ke ni absolute ne sufiĉe uzas la trezoron Zamenhofan ...".

 Verkoj (elektitaj) 
 1921: Esperanto-Lehrbuch für Volksschüler und einsprachige Erwachsene (lernolibro), Dresden: Ader & Borel 1921 (tri partoj);
 1923: Ladevèze, René de. Demandaro pri la Historio, Literaturo kaj Organizaĵoj de Esperanto - por Esperantaj Ekzamenoj, reviziita kaj kompletigita de Göhl . - 2-a eld. Berlin [k.a.]: Ellersiek & Borel 1923, 111 p.
 1924: Traduko el la angla de Collinson, William Edward. Esperanto und seine Kritiker, Berlin [k.a.]: Ellersiek & Borel 1924, 15 p. (informa broŝuro). Represo Darmstadt: Wissenschaftliche Buchgesellschaft 1976;
 1927: Esperanto durch Sprechen. Neuartiges, vollständiges Lehrbuch für den alltäglichen Verkehr in zwei Teilen, Berlin [k.a.]: Esperanto-Verlag Ellersiek & Borel. (Deutsch-Esperanto-Bücherei 12.13)
 1932 (postmorte): Ausführliche Sprachlehre des Esperanto. Lehr- und Nachschlagebuch für Fortgeschrittene, Berlin: Ellersiek 1932. Senŝanĝa represo Berlino (GDR): Zentraler Arbeitskreis Esperanto 1973.
Recenzoj
Pri Esperanto-Lehrbuch für Volksschüler und einsprachige Erwachsene 

Pri Ausführliche Sprachlehre des Esperanto. Lehr- und Nachschlagebuch für Fortgeschrittene

 Eksteraj ligiloj 

 Nekrologo de Göhl en Germana Esperantisto
 Katalogo de Biblioteko Hippolyte Sebert

Kategorio:Germanaj esperantistoj